Pielikums informatīvajam ziņojumam "Par Ekonomiskās sadarbības un attīstības organizācijas Kukuļošanas apkarošanas starptautiskajos biznesa darījumos darba grupas 3. fāzes Latvijas novērtējuma ziņojumu, tajā izteiktajām rekomendācijām un to izpildes nodrošināšanu"

**Pasākumu un uzdevumu plāns Ekonomiskās sadarbības un attīstības organizācijas Kukuļošanas apkarošanas starptautiskajos biznesa darījumos darba grupas 3. fāzes rekomendāciju izpildei**

**Plānā lietotie saīsinājumi**

Altum – ­­AS "Attīstības finanšu institūcija Altum"

ĀM – Ārlietu ministrija

EM – Ekonomikas ministrija

FKTK – Finanšu un kapitāla tirgus komisija

FM – Finanšu ministrija

ĢP – Ģenerālprokuratūra

FID – Finanšu izlūkošanas dienests

IAUI – Izložu un azartspēļu uzraudzības inspekcija

Konvencija – Ekonomiskās sadarbības un attīstības organizācijas 1997. gada 21. novembra Konvencija par ārvalstu amatpersonu kukuļošanas apkarošanu starptautiskajos biznesa darījumos

KNAB – Korupcijas novēršanas un apkarošanas birojs

LB – Latvijas Banka

LSMPAA - Latvijas Sertificēto maksātnespējas procesa administratoru asociācija

LZAP – Latvijas Zvērinātu advokātu padome

LZNP – Latvijas Zvērinātu notāru padome

LZRA - Latvijas Zvērinātu revidentu asociācija

NILL – noziedzīgi iegūtu līdzekļu legalizācija

NILLTPF - noziedzīgi iegūtu līdzekļu legalizācija un terorisma un proliferācijas finansēšana

NILLTPFNL – Noziedzīgi iegūtu līdzekļu legalizācijas un terorisma un proliferācijas finansēšanas novēršanas likums

NKMP – Nacionālā kultūras mantojuma pārvalde

NMPP – Nodokļu un muitas policijas pārvalde

OECD – Ekonomiskās sadarbības un attīstības organizācija

PKC – Pārresoru koordinācijas centrs

PTAC – Patērētāju tiesību aizsardzības centrs

TA ­ – Tiesu administrācija

TM – Tieslietu ministrija

VAS – Valsts administrācijas skola

VID – Valsts ieņēmumu dienests

VK – Valsts kanceleja

VP – Valsts policija

WGB – Kukuļošanas apkarošanas starptautiskajos biznesa darījumos darba grupa

|  |  |  |  |  |
| --- | --- | --- | --- | --- |
| **Rekomendācija** | **Pasākums** | **Atbildīgā institūcija** | **Līdzatbildīgā institūcija** | **Termiņš** |
| 1. Attiecībā uz ārvalstu amatpersonu kukuļošanas noziedzīgo nodarījumu WGB rekomendē, lai Latvija veic labojumus savos tiesību aktos, nodrošinot, ka:  a) tiešs nodoms, kā tas ir definēts Latvijas tiesību aktos, atbilstu Konvencijas 1. pantā minētajam; | Veicināt tiesību normas piemērošanas prakses uzraudzību. Veikt atkārtotu vērtējumu tiesību aktu grozījumu nepieciešamībai. | TM | ĢP | 31.10.2020. |
| b) nodarījums nepārprotami ietver kukuļa solījumu. | Izvērtēt tiesību normas piemērošanas praksi. | TM |  | 01.10.2021. |
| 2. Attiecībā uz juridisko personu kriminālatbildību WGB iesaka Latvijai:  a) nekavējoties pieņemt tiesību aktus, lai nodrošinātu to, ka procesu par piespiedu ietekmēšanas līdzekļu piemērošanu pret juridisku personu var veikt vienmēr, tostarp gadījumos, ja pret fizisko personu ir uzsākta kriminālvajāšana, vai ir attaisnota ārvalstīs; | Likumprojekts "Grozījumi Kriminālprocesa likumā" ar Saeimas reģ. Nr. 427/13Lp. | TM |  | 01.07.2020. |
| b) skaidrot, ka juridisko personu atbildība neattiecas tikai uz gadījumiem, kad fiziskā persona, kas izdarījusi noziedzīgo nodarījumu, tiek kriminālvajāta vai tiesāta Latvijā vai ārvalstīs, un ka procesu pret juridisko personu var uzsākt arī, ja pret fizisku personu nav celta apsūdzība. | Sagatavota vēstule – apkārtraksts izmeklēšanas iestādēm, prokuratūrai un tiesnešiem. | TM | ĢP, KNAB | 30.12.2020. |
| 3. Attiecībā uz sankcijām un konfiskāciju WGB iesaka Latvijai:  a) veikt pasākumus, lai nodrošinātu, ka tiesas noteiktie sodi par ārvalstu amatpersonu kukuļošanu un ar to saistīto NILL ir efektīvi, samērīgi un atturoši; | 1. Latvijas Republikas un Amerikas Savienoto Valstu valdības līguma par sadarbību tiesībaizsardzības jomā ietvaros organizēt apmācības tiesnešiem, izmeklētājiem un prokuroriem. | TM | TA, VAS, ĢP, KNAB | 01.10.2021. |
| 2. Nodrošināt efektīvu prokurora kriminālprocesuālo pilnvaru izmantošanu nolūkā panākt efektīva, samērīga un atturoša soda veida un mēra piemērošanu amatpersonu kukuļošanas lietās. | ĢP |  | 01.10.2021. |
| 3. Izvērtēt un nepieciešamības gadījumā pilnveidot šobrīd ĢP pastāvošo prokuroru kontroles mehānismu jautājumā par sodu politikas veidošanu kukuļošanas lietās. | ĢP |  | 30.12.2020. |
| b) efektīvi piemērot noziedzīgi iegūtas mantas konfiskāciju un regulāri apmācīt izmeklētājus, prokurorus un tiesnešus, jo īpaši par metodēm, lai aprēķinātu ārvalstu kukuļošanas rezultātā iegūto noziedzīgo līdzekļu apmēru. | 1. Eiropas Ekonomikas zonas finanšu instrumenta 2014.-2021. gada perioda programmas "Starptautiskās policijas sadarbība un noziedzības apkarošana" projekta "Atbalsts trauksmes celšanas sistēmas izveidei Latvijā" ietvaros paredzēts īstenot apmācības šādās tēmās:   1. Finanšu izmeklēšana 2. Finanšu analīze 3. Apmācības pārrobežu kukuļošanas identificēšanā un izmeklēšanā 4. Stratēģiskā un taktiskā analīze   Lai samazinātu apmācību atkarību no pieejamajiem fondu līdzekļiem, 2021. gada budžetā KNAB plāno paredzēt izdevumus regulārai savu darbinieku izglītošanai un apmācībai. | KNAB, VAS |  | 01.10.2021. |
|  | 2. Latvijas Republikas un Amerikas Savienoto Valstu valdības līguma par sadarbību tiesībaizsardzības jomā ietvaros organizēt apmācības tiesnešiem, izmeklētājiem un prokuroriem. | TM | TA, VAS, ĢP, KNAB | 01.10.2021. |
| 4. Attiecībā uz ārvalstu amatpersonu kukuļošanas apkarošanu WGB rekomendē Latvijai:  a) nodrošināt, ka KNAB tiek piešķirti atbilstoši resursi kukuļošanas apkarošanai, un ka KNAB ārvalstu amatpersonu kukuļošanas apkarošanai piešķir prioritāru raksturu; | 1. Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210) 180.2. punkts paredz līdz 31.12.2020. palielināt KNAB finansējumu un štata vietu skaitu par 23 %, uzlabojot un efektivizējot KNAB analītiskās, operatīvās un izmeklēšanas spējas.  Papildus tam, ka ārvalstu amatpersonu kukuļošanas atklāšana un izmeklēšana ir norādīta arī KNAB 2020.-2022. darbības stratēģijā, KNAB plāno izdot iekšēju rīkojumu, ar kuru tiks piešķirta prioritāte ārvalstu amatpersonu kukuļošanas apkarošanai, to skaitā arī grāmatvedības izmeklēšanai. | KNAB |  | 30.12.2020. |
| b) stiprināt tās valsts pārvaldes iestādes, kuru kompetencē ir atklāt ārvalstu kukuļošanu, ko ir veikuši Latvijas uzņēmumi, kas darbojas ārvalstīs, tai skaitā VID un FID. | 2. Definēt indikatorus un "sarkanos karogus" aizdomīgiem darījumiem, gan vispārīgus, kas piemērojami visiem likuma subjektiem, gan nozarēm specifiskus.  Aktualizēt tipoloģijas. Papildināt un regulāri aktualizēt FID tīmekļa vietni ar informāciju par aizdomīgiem darījumiem, ievērojot katra sektora specifiku.  Apkopot stratēģiskās analīzes rezultātus un informēt likuma subjektus un uzraudzības un kontroles institūcijas, pilnveidojot to zināšanas par jaunām tipoloģijām un riskiem.  Atkārtoti izvērtēt un noteikt Latvijas riska profilu, lai noteiktu prioritātes NILL izmeklēšanā un noziedzīgi iegūtu līdzekļu efektīvā konfiskācijā atbilstoši aktuālajai situācijai. | FID |  | 30.12.2020. |
|  | 3. Lai stiprinātu VID kapacitāti efektīvākai ārvalstu amatpersonu iespējamās kukuļošanas gadījumu atklāšanai, pilnveidot VID iekšējo regulējumu, paplašinot VID struktūrvienību loku, kuras savā kompetencē esošo pasākumu laikā var konstatēt iespējamos ārvalstu amatpersonu kukuļošanas riskus, kā arī nosakot precīzu atbildības un informācijas apmaiņas kārtību. | VID |  | 30.12.2020. |
| 5. Attiecībā uz sadarbību, resursiem un specializāciju ārvalstu amatpersonu kukuļošanas lietās WGB iesaka Latvijai:  a) Noteikt precīzu KNAB kompetenci ārvalstu amatpersonu kukuļošanas lietās, īpaši, ja kukulis tiek dots ārvalstīs un pārskaitīts caur Latvijas finanšu sistēmu, kā arī nodrošināt, ka visas kompetentās tiesībaizsardzības iestādes un prokuratūra ir informētas par šādu KNAB kompetenci. | Definēt (konkretizēt Kriminālprocesa likumā paredzētos) kritērijus, pēc kuriem nosakāma ar ārvalstu amatpersonu kukuļošanu saistīto noziedzīgo nodarījumu, t.sk. NILL izmeklēšanas institucionālā piekritība. Informēt par šiem kritērijiem izmeklēšanas iestādes un prokurorus. | ĢP |  | 30.12.2020. |
| b) Ja nepieciešams, stiprināt KNAB un VP rīcības koordināciju un sadarbību ārvalsts amatpersonu kukuļošanas un ar to saistītās NILL izmeklēšanā. | Nodrošināt KNAB un VP koordinētu rīcību ārvalstu amatpersonu kukuļošanas un ar to saistītās NILL izmeklēšanā. | KNAB, VP |  | Pastāvīgi |
|  | Izveidot ĢP specializētu darba grupu, kuras viens no uzdevumiem - veicināt KNAB un VP rīcības koordināciju ārvalstu amatpersonu kukuļošanas un ar to saistītās NILL izmeklēšanā. | ĢP |  | 30.12.2020. |
| c) Nodrošināt, lai KNAB un VP būtu pieejami pietiekami resursi un zināšanas efektīvai ārvalstu amatpersonu kukuļošanas un finanšu noziegumu izmeklēšanai, tostarp ārvalstu amatpersonu kukuļošanas un ar to saistītās NILL izmeklēšanai. | 1. KNAB nepieciešamie resursi tiks nodrošināti Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai, kas apstiprināts ar Ministru kabineta 2019. gada 7. maija rīkojumu Nr. 210, 180.2. punkta ietvaros.  VP nepieciešamie resursi tiks nodrošināti Pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikaposmam no 2020. līdz 2022. gadam ietvaros. | KNAB, VP |  | 01.10.2021. |
|  | 2. Apmācības efektīvai ārvalstu amatpersonu kukuļošanas un finanšu noziegumu izmeklēšanai, tostarp ārvalstu amatpersonu kukuļošanas un ar to saistītās NILL izmeklēšanai tiks organizētas Latvijas Republikas un Amerikas Savienoto Valstu valdības līguma par sadarbību tiesībaizsardzības jomā ietvaros. | TM (TA), VAS | KNAB, VP | Pastāvīgi |
| d) Palielināt Latvijas Republikas Prokuratūras finanšu resursus, jo īpaši, pieņemot darbā papildu darbiniekus un nodrošinot pietiekamu specializētu ekspertīzi, lai veiktu ārvalstu amatpersonu kukuļošanas un ar ārvalstu amatpersonu kukuļošanu saistītu NILL lietu kriminālvajāšanu un izmeklētāju uzraudzību. | Veikt prokuratūras kapacitātes izvērtējumu, t.sk. izvērtēt ĢP rīkojuma par finanšu un ekonomisko noziegumu jomā specializējošu prokuroru materiālu motivēšanu ietekmi uz kapacitātes stiprināšanu.  Izstrādāt priekšlikumus resursu pārorganizācijai, lai nodrošinātu efektīvu izmeklēšanas uzraudzību un kriminālvajāšanu ārvalstu amatpersonu kukuļošanas un NILL lietās. | ĢP |  | 01.10.2021. |
| 6. Attiecībā uz ārvalstu amatpersonu kukuļošanas izmeklēšanu un kriminālvajāšanu WGB iesaka Latvijai:  a) Nodrošināt, lai ārvalsts amatpersonu kukuļošanas lietas tiek izmeklētas efektīvi un ātri, kā arī īstenot stratēģisku pieeju ārvalstu amatpersonu kukuļošanas un ar to saistīto NILL nodarījumu izmeklēšanā un kriminālvajāšanā. | 1. KNAB iekšēja rīkojuma izdošana, ar kuru tiks piešķirta prioritāte ārvalstu amatpersonu kukuļošanas apkarošanai, to skaitā arī grāmatvedības izmeklēšanai. | KNAB |  | 01.06.2020. |
|  | 2. Īstenot stratēģisku un efektīvu izmeklēšanas uzraudzību un kriminālvajāšanu ārvalstu amatpersonu kukuļošanas un ar to saistītās NILL lietās. Nepieciešamības gadījumā nodrošināt jautājumu izskatīšanu ĢP Krimināltiesiskajā departamentā vai ĢP specializētajā darba grupā, pieaicinot izmeklēšanas iestādes pārstāvjus.  Regulāri apkopot informāciju par ar ārvalstu amatpersonu kukuļošanu saistīto kriminālprocesu virzību. | ĢP |  | Pastāvīgi |
| b) Veikt konkrētus un jēgpilnus pasākumus, lai nodrošinātu, ka KNAB regulāri izvērtē Latvijas finanšu iestāžu, čaulas uzņēmumu un citu juridisko veidojumu iesaistīšanos ārvalstu amatpersonu kukuļošanas pasākumos. | Pārņemt VID un FID pieredzi šo jautājumu (čaulu kompānijas, savdabīgi juridiskie veidojumi, u.c.) izvērtēšanā. | KNAB | VID, FID | 01.08.2020. |
| c) Nodrošināt, lai KNAB nekavējoties izmeklē ārvalstu amatpersonu kukuļošanas lietas, kas atklātas starptautiskās sadarbības rezultātā. | 4.a rekomendācijas izpildei norādītajā iekšējā rīkojumā KNAB plāno noteikt, ka ārvalstu amatpersonu kukuļošanas lietu izmeklēšanas tiek uzsāktas nekavējoties, t.sk. piesaistot analītiķi.  KNAB iekšējā rīkojumā tiks noteikti konkrēti termiņi, kuru laikā jāuzsāk saņemtās informācijas analīze un jāuzsāk faktiskā izmeklēšana normatīvajos aktos noteiktajā kārtībā. | KNAB |  | 01.06.2020. |
| d) Turpināt aicināt tiesībaizsardzības iestādes plaši izmantot izmeklēšanas metodes, tostarp speciālās izmeklēšanas metodes un ekspertīzi. | 1. 4.a rekomendācijas izpildei norādītajā iekšējā rīkojumā KNAB plāno noteikt, ka ārvalstu amatpersonu kukuļošanas lietu izmeklēšanā jāizmanto izmeklēšanas metodes, tostarp speciālās izmeklēšanas metodes un ekspertīzi.  KNAB un VP arī turpmāk savas kompetences ietvaros turpinās izmantot visas metodes atbilstoši veicamajām darbībām. | KNAB, VP |  | 01.06.2020. |
| 2. Īstenot stratēģisku un efektīvu izmeklēšanas uzraudzību un kriminālvajāšanu ārvalstu amatpersonu kukuļošanas un ar to saistītās NILL lietās. Nepieciešamības gadījumā nodrošināt jautājumu izskatīšanu ĢP Krimināltiesiskajā departamentā vai ĢP specializētajā darba grupā, pieaicinot izmeklēšanas iestādes pārstāvjus.  Regulāri apkopot informāciju par ar ārvalstu amatpersonu kukuļošanu saistīto kriminālprocesu virzību. | ĢP | KNAB, VP | 30.12.2020. |
| e) Regulāri apmācīt KNAB, Latvijas Republikas Prokuratūru un tiesu iestādes par  (i) ārvalstu amatpersonu kukuļošanas nodarījumiem un ar to saistītiem NILL nodarījumiem, tostarp par līdzdalību ārvalstu amatpersonu kukuļošanas izdarīšanā saskaņā ar Konvencijas 1. panta 2. punktu;  (ii) juridisko personu atbildību un piespiedu ietekmēšanas līdzekļu piemērošanu;  (iii) efektīviem sodiem;  (iv) izmeklēšanas metodēm, tai skaitā par speciālām izmeklēšanas metodēm, grāmatvedību un informācijas tehnoloģijām;  (v) un par ārpustiesas lēmumu piemērošanu ārvalstu amatpersonu kukuļošanas lietās (vienošanās un prokurora priekšraksts par sodu). | Nodrošināt apmācības Latvijas Republikas un Amerikas Savienoto Valstu valdības līguma par sadarbību tiesībaizsardzības jomā ietvaros. | TM (TA), VAS | ĢP, KNAB | 01.10.2021. |
| f) Veikt pasākumus, lai nodrošinātu, ka grāmatvedības pārkāpumi, kas izdarīti ārvalstu amatpersonu kukuļošanā, tiktu pilnībā izmeklēti un kriminālvajāti. | 1. KNAB iekšējā rīkojumā noteikt, ka nepieciešamības gadījumā tiek lūgta palīdzība VID, kā kompetentajai iestādei, izvērtēt iegūto informāciju atbilstoši likumam "Par nodokļiem un nodevām". | KNAB | VID | 01.06.2020. |
|  | 2. Uzraudzīt, lai tiktu nodrošināta grāmatvedības noteikumu pārkāpumu pilnīga izmeklēšana ar ārvalstu amatpersonu kukuļošanu saistītās lietās.  Izvērtēt un nepieciešamības gadījumā papildināt spēkā esošo ĢP normatīvo regulējumu jautājumā par grāmatvedības noteikumu pārkāpumu izmeklēšanu ar ārvalstu amatpersonu kukuļošanu saistītās lietās. | ĢP |  | 30.12.2020. |
| 7. Attiecībā uz jurisdikciju WGB iesaka Latvijai nodrošināt, ka:  a) Latvijas tiesību normas, kas nosaka jurisdikciju pār lietām, kurās Latvijas juridiskās personas, tai skaitā finanšu institūcijas ir veicinājušas ārvalstu amatpersonu kukuļošanu, tiek piemērotas; | Sagatavota vēstule – apkārtraksts izmeklēšanas iestādēm, prokuratūrai un tiesnešiem. | TM |  | 01.06.2020. |
| b) KNAB izmeklētāji un prokurori pilnībā izvērtē visus faktiskos apstākļus gadījumos, kad ārvalstu amatpersonu kukuļošanas nodarījumi Latvijas teritorijā notiek tikai daļēji. | Nodrošināt efektīvu izmeklēšanas uzraudzību un kriminālvajāšanu ārvalstu amatpersonu kukuļošanas un ar to saistītās NILL lietās, lai iespējami maksimāli izmantotu Latvijas jurisdikcijas piemērojamību šo noziegumu apkarošanā.  Nepieciešamības gadījumā nodrošināt jurisdikcijas jautājumu izskatīšanu ĢP Krimināltiesiskajā departamentā vai ĢP specializētajā darba grupā, pieaicinot izmeklēšanas iestādes pārstāvjus. | ĢP | KNAB | 30.12.2020. |
| 8. Attiecībā uz izmeklēšanas iestāžu un prokuratūras neatkarību WGB iesaka Latvijai:  a) veikt pasākumus ar mērķi nodrošināt valdības amatpersonu atturēšanos no tādas ģenerālprokurora darbības komentēšanas, kas rada iespaidu par politisko iejaukšanos; | Apkārtraksts – informatīva vēstule Ministru kabineta locekļiem. | VK |  | 30.12.2020. |
| b) veikt konkrētus pasākumus, lai nodrošinātu, ka valdības amatpersonas ievēro un izprot Konvencijas 5. pantu. | Apkārtraksts – informatīva vēstule Ministru kabineta locekļiem. | VK |  | 30.12.2020. |
| 9. Attiecībā uz ārvalstu tiesisko palīdzību WGB iesaka Latvijai turpināt sniegt efektīvu un savlaicīgu palīdzību, kā arī nepieciešamības gadījumā regulāri lūgt ārvalstu tiesisko palīdzību krimināllietās par ārvalstu amatpersonu kukuļošanu. | 1. KNAB iekšējā rīkojumā nosaka stiprināt sadarbību ar partnerdienestiem Lietuvā, Igaunijā, Polijā, utt., kā arī noteikt prasību pastāvīgi izmantot EUROJUST un TA e-platformu. | KNAB | ĢP, TM (TA) | 31.12.2020. |
|  | 2. Nodrošināt, ka tiek izvērtēts, vai saņemtajos un nosūtītajos tiesiskās palīdzības lūgumos (arī Eiropas Izmeklēšanas rīkojumā) ietvertā informācija nesatur ārvalstu amatpersonu kukuļošanas pazīmes.  Izmantot EUROJUST kā starptautiskās sadarbības kanālu un sadarbības platformu ārvalstu amatpersonu kukuļošanas un ar to saistītās NILL lietās. | ĢP |  | Pastāvīgi |
| 10. Attiecībā uz NILL WGB iesaka Latvijai veikt pasākumus, lai:  a) būtiski palielinātu notiesājošo spriedumu skaitu par NILL, it īpaši, ja predikatīvais noziedzīgais nodarījums ir ārvalstu amatpersonu kukuļošana, kā arī nepieciešamības gadījumā regulāri apsvērt, vai finanšu iestādēm un to darbiniekiem ir piemērojama kriminālatbildība par iesaistīšanos NILL darbībās. | 1. Ekonomisko lietu tiesas izveide. | TM |  | 01.10.2021. |
| 2. Nodrošināt prioritāru, savlaicīgu un aktīvu izmeklēšanas uzraudzību un kriminālvajāšanu NILL lietās, īpaši gadījumos, kad NILL izdarīšanā iesaistītas finanšu institūcijas un to darbinieki un/vai kad predikatīvais noziedzīgais nodarījums ir amatpersonu kukuļošana.  Regulāri apkopot informāciju par NILL kriminālprocesu virzību. | ĢP |  | 01.10.2021. |
| b) Nodrošināt, ka NILL riska kritēriji, kas nosaka pienākumu veikt padziļināto klienta pārbaudi, regulāri tiek atjaunoti, izmantojot Latvijas nacionālo riska novērtējumu kā informācijas avotu, lai identificētu klientus un darījumus, kas rada NILL riskus. | 1. Ieviest Pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikaposmam no 2020. līdz 2022. gadam 3. un 4. rīcības virzienā ietvertos pasākumus. | FKTK, VID, FID, PTAC, LB, IAUI, LZAP, LZNP, LZRA, NKMP, LSMPAA |  | 31.12.2022. |
| 2. Nodrošināt, ka NILL riska kritēriji, kas nosaka pienākumu veikt padziļināto klienta pārbaudi, regulāri tiek atjaunoti, izmantojot Latvijas nacionālo riska novērtējumu kā informācijas avotu, lai identificētu klientus un darījumus, kas rada NILL riskus. | VID, FID, FKTK, PTAC, LB, IAUI, LZAP, LZNP, LZRA, NKMP, LSMPAA |  | Pastāvīgi |
|  | 3. Regulāra normatīvo aktu, vadlīniju, skaidrojumu pārskatīšana, lai nodrošinātu to atbilstību aktuālajiem NILLTPF riskiem. | FKTK |  | Reizi gadā |
| c) Pieprasīt visām finanšu un ne-finanšu institūcijām piemērot padziļinātās klientu pārbaudes un citus NILL novēršanas pasākumus attiecībā uz klientiem un darījumiem, kas rada ievērojamus ar korupciju saistītus NILL riskus, tostarp čaulu uzņēmumiem. | 1. Ieviest Pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikaposmam no 2020. līdz 2022. gadam 3. un 4. rīcības virzienā ietvertos pasākumus. | FKTK, VID, PTAC, LB, IAUI, LZAP, LZNP, LZRA, NKMP, LSMPAA |  | 31.12.2022. |
|  | 2. Noteikt finanšu un ne-finanšu institūcijām piemērot padziļinātās klientu pārbaudes un citus NILL novēršanas pasākumus attiecībā uz klientiem un darījumiem, kas rada ievērojamus ar korupciju saistītus NILL riskus, tostarp čaulu uzņēmumiem.  Korupcijas un čaulas kompāniju riska kritēriju atjaunošana VID vadlīnijās NILLTPFNL subjektiem, atbilstoši aktuālākajiem Latvijas nacionālo risku novērtējumu datiem. | VID |  | Pastāvīgi |
|  | 3. Klātienes un neklātienes uzraudzības ietvaros pievērst pastiprinātu uzmanību, lai finanšu iestādes piemēro padziļinātās izpētes pasākumus attiecībā uz klientiem un darījumiem, kas rada ievērojamus ar korupciju saistītus NILL riskus (piemēram, čaulas kompānijas, politiski nozīmīgas personas). | FKTK |  | 31.12.2020., 31.12.2021. |
| d) Nodrošināt FKTK efektīvu darbību:   1. regulāri pārskatīt FKTK resursu pietiekamību; 2. pārskatīt FKTK piemēroto sankciju kritērijus; 3. uzraudzīt, kā FKTK piemēro sankcijas, gadījumos, kad fiziskas un juridiskas personas pārkāpj NILL novēršanas prasības, lai nodrošinātu, ka FKTK piemērojamās sankcijas ir efektīvas, samērīgas un atturošas. | (i) izvērtēt Finanšu un kapitāla tirgus komisijas likumā, NILLTPFNL noteikto funkciju īstenošanai nepieciešamo darbinieku skaitu un finansējuma pietiekamību atbilstoši FKTK stratēģijā, FKTK ikgadējā darba plānā un banku un nebanku pārbaužu gada plānā noteiktajam. Pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikaposmam no 2020. līdz 2022. gadam 3. rīcības virziens.  (ii) un (iii) Izvērtēt un aktualizēt pārbaužu procesa tvērumu un tā rezultātā FKTK ieteikumus (vadlīnijas) sankciju un tiesisko pienākumu par noziedzīgi iegūtu līdzekļu legalizācijas un terorisma finansēšanas jomas normatīvo aktu pārkāpumiem noteikšanai finanšu un kapitāla tirgus dalībniekiem un par pārkāpumu atbildīgajām fiziskajām personām noteiktos sankciju piemērošanas kritērijus, nepieciešamības gadījumā izstrādājot grozījumus ieteikumos, ievērojot secinājumus par veicamajām izmaiņām pārbaužu tvērumā. | FKTK |  | (i) reizi gadā  (ii) (iii)  30.06.2020. |
| e) Turpināt nodrošināt finanšu sektora atbilstību NILLTPFNL un ar to saistītiem normatīvajiem tiesību aktiem, jo īpaši banku, kas rada lielu NILL risku, veicot tostarp visaptverošas un riskā balstītas klātienes pārbaudes. | Ieviest Pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikaposmam no 2020. līdz 2022. gadam 3. un 4. rīcības virzienā ietvertos pasākumus, kas vērsti uz iekšējās kontroles sistēmas NILLTPF novēršanas jomā pārbaudēm uz atbilstību normatīvajām prasībām un to piemērošanu atbilstoši noteiktajam uzraudzības iestāžu NILLTPF riska profilam, kā arī uz finanšu sektora atbilstību NILLTPFNL un ar to saistītajiem normatīvajiem tiesību aktiem, tostarp veicot visaptverošas un riskā balstītas klātienes pārbaudes. | FKTK, VID, PTAC, LB |  | 31.12.2022. |
| f) Nodrošināt FID vairāk resursu, lai tas spētu atklāt un ziņot par ārvalstu amatpersonu kukuļošanu, kā arī rīkot FID darbiniekiem apmācības par kukuļošanas, kas saistīta ar NILL, apkarošanu. | 1. Ieviest tos Pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikaposmam no 2020. līdz 2022. gadam 6. rīcības virzienā ietvertos pasākumus, kas paredz līdz 2022. gadam nodrošināt papildus 8 amata vietas FID funkciju efektīvai izpildei, stratēģiskās un operacionālās analīzes stiprināšanai – 2020. gadā izveidotas 2 jaunas štata vietas, 2021. gadā – vēl 2 jaunas štata vietas, 2022. gadā – vēl 4 jaunas štata vietas. | FID |  | Pastāvīgi |
| 2. Nodrošināt FID darbinieku apmācības Latvijas Republikas un Amerikas Savienoto Valstu valdības līguma par sadarbību tiesībaizsardzības jomā ietvaros. | TM (TA), VAS | FID | 01.10.2021. |
| g) Veicināt un atvieglot informācijas apmaiņu starp FID un tiesībaizsardzības iestādēm. | 1. Īstenot VP un FID 2019. gada 8. augustā noslēgto vienošanos par e-pakalpojumu "Informācijas sniegšana par neparastiem un aizdomīgiem finanšu darījumiem" un 2019. gada 26. septembrī noslēgto vienošanos, lai stiprinātu un uzlabotu sadarbību informācijas apmaiņā un veicinātu efektīvu pienākumu izpildi NILL novēršanas un apkarošanas jomā. | FID, VP |  | Pastāvīgi |
|  | 2. NILL apkarošanā iesaistītajām institūcijām aktuālo izmeklēšanu ietvaros sasaukt sadarbības koordinācijas grupu (NILLTPFNL 55. pants)  a) ne mazāk, kā 100 sadarbības koordinācijas grupas sēdes gadā;  b) no tām, ne mazāk, kā 25 - pēc tiesībaizsardzības iestāžu iniciatīvas. | FID, KNAB, VP, VID NMPP |  | Pastāvīgi |
|  | 3. Ieviest Pasākumu plāna noziedzīgi iegūtu līdzekļu legalizācijas, terorisma un proliferācijas finansēšanas novēršanai laikaposmam no 2020. līdz 2022. gadam 6. un 7. rīcības virzienā ietvertos pasākumus. | FID, KNAB, VP, VID NMPP |  | 30.12.2022. |
| 11. Attiecībā uz grāmatvedības un revīzijas prasībām, WGB iesaka Latvijai:  a) (i) Paplašināt tiesisko regulējumu, kas piemērojams biržas sarakstā iekļautiem uzņēmumiem, attiecinot to arī uz biržu sarakstos neiekļautiem uzņēmumiem; un (ii) stimulēt uzņēmumus veikt neatkarīgu iekšējo izmeklēšanu un ziņot kompetentajām iestādēm, ja rodas aizdomas par ārvalstu amatpersonu kukuļošanu. | Izvērtēt tiesisko regulējumu attiecībā uz uzņēmumu pienākumu reaģēt uz ārējās revīzijas konstatētajiem pārkāpumiem un nodrošināt mehānismu, kā uzņēmums nodrošina konstatēto pārkāpumu iekšējo izmeklēšanu un ziņošanu kompetentajām iestādēm. | FM, TM | EM, PKC, LZRA | 01.10.2021. |
| b) Palielināt zvērinātu revidentu informētību par viņu būtisko lomu ārvalstu amatpersonu kukuļošanas apkarošanā un par zvērinātu revidentu pienākumu ziņot kompetentajām iestādēm par aizdomām par ārvalstu amatpersonu kukuļošanu. | Turpināt zvērinātu revidentu apmācību organizēšanu un uzraudzību, kā arī nepieciešamības gadījumā sniegt skaidrojumus par kukuļdošanas apzināšanas un ziņošanas tiesību normām un to piemērošanas kārtību. | KNAB | LZRA | 01.10.2021. |
| c) Grozīt tiesību aktus, lai precizētu, ka tiesas, prokurori un izmeklētāji var pieprasīt revidentam sniegt informāciju, lai to izmantotu ārvalstu amatpersonu kukuļošanas izmeklēšanā. | Likumprojekts "Grozījumi Revīzijas pakalpojumu likumā" (Nr. 344/Lp13). | TM, FM | ĢP, VP, KNAB, LZRA | 01.10.2021. |
| 12. Attiecībā uz pasākumiem saistībā ar nodokļiem WGB rekomendē Latvijai nodrošināt, ka kukuļa maksājuma neaplikšana ar nodokļiem tiek īstenota ārvalstu amatpersonu kukuļošanas lietās, tai skaitā:  a) Nodrošināt, ka tiesībaizsardzības iestādes un VID regulāri apmainās ar informāciju par ārvalstu amatpersonu kukuļošanas izmeklēšanu, kā noteikts 2016. gada 1. jūnija Latvijas Republikas Prokuratūras informatīvajā vēstulē; | VID atbilstoši tiesībaizardzības iestāžu pieprasījumam veikt nodokļu aprēķinu un sniegt atzinumus par budžetam nodarītajiem zaudējumiem saistībā ar ierosinātajām krimināllietām par ārvalstu amatpersonu kukuļošanu pēc kriminālprocesa virzītāja pieprasījuma atbilstoši likuma "Par nodokļiem un nodevām" 23. panta 4.1 daļai. | VID |  | Pastāvīgi |
| b) turpināt nodrošināt nodokļu inspektoru papildu apmācību kukuļošanas atklāšanā, kā arī informēt par ārvalstu amatpersonu kukuļošanas apkarošanas svarīgumu un par attiecīgā nodarījuma prioritāti; | VID:  - turpināt sadarbību ar KNAB nodrošinot visu jauno VID darbinieku mācības kursā "Ētiskums";  - uzlabot izpratni par ārvalstu amatpersonu kukuļošanu nodokļu administrācijas darbinieku vidū, piedaloties VAS organizētajās mācībās par kukuļošanas atklāšanu;  - turpināt sadarbību ar VAS, izstrādājot un īstenojot specializētās mācības Eiropas Sociālā fonda projektu ietvaros;  - aktualizēt VID 2016. gada 11. februāra iekšējos noteikumus Nr. 7 "Kārtība, kādā Valsts ieņēmumu dienesta amatpersonas rīkojas, identificējot riskus par kukuļdošanas gadījumiem". | VID | KNAB | Pastāvīgi |
| c) stiprināt uz risku balstīto nodokļu revīziju sistēmu, lai, lemjot par to, kuri uzņēmumi šajā riska novērtējumā revidēs un integrēs rādītājus, kas izklāstīti Ekonomiskās sadarbības un attīstības organizācijas (OECD) Informētības par kukuļošanu rokasgrāmatā nodokļu inspektoriem, labāk ņemtu vērā ārvalstu amatpersonu kukuļošanas risku. | Nodrošināt ārvalstu kukuļošanas riska kritēriju iekļaušanu VID riska analīzes sistēmās atbilstoši OECD dokumentā "OECD kukuļdošanas apzināšanas rokasgrāmata nodokļu pārbaudēm" noteiktajām pazīmēm. | VID |  | 30.12.2020. |
| d) Veikt pasākumus, lai izvērtētu, vai nodokļu iestādes efektīvi atklāj ārvalstu amatpersonu kukuļošanu. | Nodokļu administrēšanas pasākumu laikā konstatējot faktus, kas liecina par iespējamu naudas līdzekļu izmantošanu ārvalsts amatpersonas kukuļošanai, nekavējoties (piecu darba dienu laikā pēc konstatēšanas) ziņot KNAB.  Lai nodrošinātu to, ka kontroles pasākumu laikā tiktu pievērsta pienācīga vērība ārvalsts amatpersonu kukuļošanas iespējamiem gadījumiem, kontroles pasākuma laikā tiek veiktas pārrunas par iespējamajiem riskiem, kas varētu liecināt, ka nodokļu maksātājs ir maksājis kukuļus. Nepieciešamības gadījumā pārbaudes veicējam tiešais vadītājs sniedz palīdzību kukuļdošanas pazīmju identificēšanā. Uzraudzība tiek nodrošināta izlases kārtībā, veicot sarežģītas un liela apjoma pēckontroles. | VID |  | Pastāvīgi |
| e) Nodrošināt, ka KNAB regulāri sniedz atsauksmes par VID sniegto informāciju par apsūdzībām ārvalstu amatpersonu kukuļošanā. | Ar iekšēju rīkojumu noteikt, ka uz katru gadījumu, kad VID sniedz informāciju par apsūdzībām ārvalstu amatpersonu kukuļošanā, KNAB sagatavo atsauksmi savas kompetences ietvaros. | KNAB |  | 01.06.2020. |
| 13. Attiecībā par uzņēmumu atbilstību, iekšējo kontroli un ētiku WGB rekomendē Latvijai turpināt veicināt uzņēmumus, tai skaitā mazus un vidējus uzņēmumus un valsts uzņēmumus, pieņemt efektīvus iekšējās kontroles, ētikas un atbilstības programmas vai pasākumus ar mērķi novērst un atklāt ārvalstu amatpersonu kukuļošanu. | 1. Veikt sociālās kampaņas, kurās kā viena no mērķauditorijām tiks noteikti gan lielie, gan vidējie un mazie uzņēmumi. Šajās kampaņās tiks izgatavoti informatīvie un vizuālie materiāli, sagatavots sociālo tīklu plāns, un veiktas citas uz mērķgrupu vērstas aktivitātes. | KNAB | PKC, EM | 30.12.2021. |
|  | 2. Organizēt konferenci/diskusiju sadarbībā ar VP, VAS, VP koledžu un uzņēmēju pārstāvjiem.  Pārskatīt un atjaunināt metodiskos materiālus un vadlīnijas uzņēmējiem.  KNAB plāno atkārtoti pārrunāt un aicināt uz aktīvāku sadarbību Latvijas Darba devēju konfederāciju, Latvijas Investīciju un attīstības aģentūru, Latvijas Tirdzniecības un rūpniecības kameru un citas nevalstiskās organizācijas, lai veicinātu uzņēmēju izpratni rekomendācijā minētajos jautājumos. | KNAB | VP, VAS, EM | 30.12.2021. |
|  | 3. Publiskas personas kapitāla daļu un kapitālsabiedrību pārvaldības likuma 22. panta otrās daļas 7.2 un 7.3 punktā noteiktās funkcijas (uzrauga vai publiskas personas kapitālsabiedrības publisko normatīvajos aktos noteikto informāciju) ietvaros sekot līdzi, vai publiskas personas kapitālsabiedrības ievēro Ministru kabineta 2017. gada 17. oktobra noteikumos Nr. 630 "Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā" noteikto vai kapitālsabiedrības reizi gadā pēc gada pārskata apstiprināšanas publisko tīmekļvietnē informāciju par kapitālsabiedrības iepriekšējā gadā veiktajiem pasākumiem korupcijas riska novēršanai. | PKC |  | Pastāvīgi |
| 14. Attiecībā par izpratnes veidošanu un ziņošanu par ārvalstu amatpersonu kukuļošanu WGB iesaka Latvijai:  a) Turpināt vairot izpratni par ārvalstu amatpersonu kukuļošanu un kukuļošanas riskiem starp Latvijas amatpersonām, kuras varētu atklāt un ziņot par ārvalstu amatpersonu kukuļošanu, ieskaitot amatpersonas, kas strādā Latvijas vēstniecībās, un amatpersonām, kas sazinās ar ārvalstīs strādājošiem Latvijas uzņēmumiem. | Nodrošināt rakstisku instrukciju Latvijas vēstniecībām un pārstāvniecībām ārvalstīs, kā arī turpināt ĀM personāla apmācības par diplomātu pienākumu uzraudzīt un ziņot par ārvalstu amatpersonu kukuļošanu (ieskaitot plašsaziņas līdzekļu uzraudzību).  Regulāri apkopot no Latvijas vēstniecībām un pārstāvniecībām saņemto informāciju par veiktajiem informatīvajiem pasākumiem un konsultācijām uzņēmējiem par nepieciešamo rīcību kukuļošanas gadījumos.  Atjaunot ĀM un Latvijas vēstniecību mājaslapās KNAB sagatavotos materiālus.  Informēt un padziļināt Latvijas vēstniecībās strādājošo izpratni par jautājumiem saistībā ar ārvalstu amatpersonu kukuļošanu, piemēram, rīkojot apmācības, kā arī iekļaujot attiecīgus uzdevumus vēstniecību ikgadējos darba plānos, tādējādi veicinot ziņošanu par ārvalstu amatpersonu kukuļošanas gadījumiem. | KNAB, ĀM |  | Pastāvīgi |
| b) Noteikt pienākumu valsts amatpersonām tieši vai netieši, izmantojot iekšēju mehānismu, ziņot tiesībaizsardzības iestādēm par aizdomām par ārvalstu amatpersonu kukuļošanu starptautiskajos biznesa darījumos, ja tādas rodas, pildot savus darba pienākumus. | KNAB turpināt sekot līdzi likumprojekta "Grozījumi likumā "Par interešu konflikta novēršanu valsts amatpersonu darbībā"" (Nr. 150/Lp13) virzībai. | KNAB |  | 01.04.2020 |
| 15. Attiecībā uz sabiedrisko labumu WGB iesaka Latvijai:  a) Nodrošināt, ka publiskas iestādes, kas veic iepirkumu, pirms iepirkuma līguma piešķiršanas regulāri pārbauda daudzpusējo attīstības banku aizliegumu sarakstus un veic klientu izpēti. | Izvērtēt un atbilstoši izvērtējumam sagatavot grozījumus publisko iepirkumu jomas normatīvajos aktos, lai pilnveidotu kandidātu un pretendentu izslēgšanas noteikumus, tai skaitā, paredzot izslēgšanu par pieļautiem būtiskiem profesionālās darbības pārkāpumiem, ko pasūtītājs ar tā rīcībā esošu informāciju var pierādīt, kā arī izslēgšanu par pieļautiem būtiskiem pārkāpumiem iepriekš noslēgtu iepirkumu līgumu izpildē un par patiesajam labuma guvējam piederošu piegādātāju veiktiem pārkāpumiem. | FM | Iepirkumu uzraudzības birojs | 01.07.2021. |
| b) Nodrošināt, lai iestādes, kas atbild par attīstības sadarbības palīdzības piešķiršanu:   1. Stiprina mehānismus, lai pārbaudītu to, cik pareiza ir informācija, ko pretendenti sniedz par projektiem, kurus finansē no attīstības sadarbības palīdzības līdzekļiem, tostarp regulāri pārbaudot daudzpusējo attīstības banku aizliegumu sarakstus un Sodu reģistru; 2. Nodrošina, ka pirms attīstības sadarbības palīdzības finansēto projektu piešķiršanas tiek veikta pienācīga klienta izpēte; | (i) ĀM papildinās konkursa nolikumu ar pārbaužu veikšanu attiecībā uz to, vai projekta iesniedzēji un/vai tā partneri nav iekļauti attīstības banku aizliegumu sarakstos, kā arī iestrādās konkursa īstenošanu regulējošos normatīvajos aktos projektā iesaistīto personu pārbaudi Sodu reģistrā.  (ii) ĀM izvērtēs citu OECD dalībvalstu pieredzi attiecībā uz klientu izpētes pieejām. | ĀM |  | (i) 01.06.2021.  (ii)30.12.2020. |
| Nodrošināt, ka Altum:  (i) Turpina stiprināt mehānismus, lai pārbaudītu to ziņu precizitāti, ko pieteikuma iesniedzēji snieguši par oficiāli atbalstītiem eksporta kredītiem, tostarp regulāri pārbaudot Sodu reģistru;  (ii) Nodrošina, lai pirms atbalsta piešķiršanas tiktu veikta pienācīga klienta izpēte;  (iii) Nodrošina apmācību darbiniekiem par ārvalstu amatpersonu kukuļošanas apkarošanu un ziņošanu. | (i) noteikt to klientu profilu, kam pirms darījuma attiecību uzsākšanas nepieciešams iesniegt izziņu no Soda reģistra.  Iesniegt priekšlikumus grozījumiem tiesību aktos, nodrošinot Altum bezmaksas piekļuves tiesības Sodu reģistram.  (ii) turpināt veikt klienta izpēti atbilstoši spēkā esošajiem normatīvajiem aktiem, kā arī kontrolējošo iestāžu sniegtajām rekomendācijām.  (iii) Kompetento iestāžu rīkoto apmācību apmeklējums. | Altum |  | 01.08.2021. |

Ministru prezidenta biedrs,

tieslietu ministrs Jānis Bordāns

Spūle 67036733

[dina.spule@tm.gov.lv](mailto:dina.spule@tm.gov.lv)